Ministru kabineta rīkojuma projekta „Grozījumi Nākamās paaudzes platjoslas elektronisko sakaru tīklu attīstības koncepcijā 2013.-2020.gadam””

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nākamās paaudzes platjoslas elektronisko sakaru tīklu attīstības koncepcijā 2013. - 2020.gadam (turpmāk - Koncepcija) nepieciešams svītrot 3. sadaļas 7.uzdevumu, aktualizēt 3.sadaļas 2. un 4.uzdevuma izpildes termiņus un veikt no tā izrietošus grozījumus Ministru kabineta 2012.gada 7.decembra rīkojumā Nr.589 „Par Nākamās paaudzes platjoslas elektronisko sakaru tīklu attīstības koncepciju 2013.-2020.gadam” (turpmāk – MK rīkojums Nr.589) un Koncepcijas kopsavilkumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā, ka Satiksmes ministrija veic pasākumus, lai ieviestu Eiropas Parlamenta un Padomes 2014.gada 15.maija direktīvu 2014/61/ES par pasākumiem ātrdarbīgu elektronisko sakaru tīklu izvēršanas izmaksu samazināšanai (turpmāk – Direktīva), kas cita starpā nosaka arī prasības attiecībā uz informācijas pieejamību par elektronisko sakaru tīklu, Koncepcijas 3.sadaļas 7.uzdevumā paredzētie pasākumi saistībā ar esošās optisko tīklu infrastruktūras datu bāzes un kartogrāfiskā materiāla izveidi tika izvērtēta saskaņoti ar aktivitātēm Direktīvas prasību ieviešanā. Ar 2015. gada 22. decembra Ministru kabineta rīkojumu Nr. 806 “Par konceptuālo ziņojumu “Par pasākumiem ātrdarbīgu elektronisko sakaru tīklu izvēršanas izmaksu samazināšanai” (turpmāk – MK rīkojums Nr.806) ir apstiprināts  konceptuālais ziņojums “Par pasākumiem ātrdarbīgu elektronisko sakaru tīklu izvēršanas izmaksu samazināšanai” (turpmāk – konceptuālais ziņojums), kur optisko tīklu infrastruktūras kartēšanas risinājuma 2. variants  paredz alternatīvu risinājumu optisko tīklu infrastruktūras kartēšanassistēmas izveidei **-** pētījumu veikšanu ar mērķi apkopot noteiktu informāciju par elektronisko sakaru tīkliem atkarībā no nepieciešamības (piemēram, „pēdējās jūdzes” vai „vidējās jūdzes” tīkliem) vai pat noteiktu tehnoloģiju pieejamību.  Papildus tam konceptuālā ziņojuma 109.punkts nosaka, ka, atbalstot risinājuma optisko tīklu infrastruktūras kartēšanai 2.variantu par pētījumu veikšanu, par aktualitāti zaudējušiem būtu jāatzīst 2012.gada 7.decembra rīkojuma Nr.589 “Par Nākamās paaudzes platjoslas elektronisko sakaru tīklu attīstības koncepciju 2013.-2020.gadam” 1.7 un 3.1 apakšpunkti.  Lai izpildītu uzdevumu, ir nepieciešams veikt pētījumu attiecībā uz „pēdējās jūdzes” ar datu pārraides ātrumu vismaz 30 Mbit/s pieejamību, kā rezultātā paredzēts izveidot platjoslas infrastruktūras pārklājuma kartogrāfisko materiālu.  Pamatojoties uz MK rīkojuma Nr.806 4.punktā  noteikto - atbalstīt konceptuālajā ziņojumā ietverto optisko tīklu infrastruktūras kartēšanas risinājuma 2. variantu - un Ministru kabineta 2015.gada 24.novembra sēdes (Prot. Nr.62, 17§) protokollēmuma 2.punktu, ir veikti atbilstoši grozījumi MK rīkojumā Nr.589, koncepcijā un koncepcijas kopsavilkumā.  Koncepcijas 3.sadaļā iekļautā 2.uzdevuma “Īstenot Optiskā tīkla VAP otro kārtu, piesaistot ES fondu līdzekļus” pasākumam “Īstenot Optiskā tīkla VAP 2.kārtu” izpildes termiņš ir noteikts 2018.gada 31.decembris. Ņemot vērā, ka 2015.gada 24.novembra Ministru kabineta sēdē ir apstiprināti Optiskā tīkla VAP otro kārtu regulējošie Ministru kabineta noteikumi Nr.664 “Darbības programmas “Izaugsme un nodarbinātība” 2.1.1. specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi”, optiskā tīkla būvniecības darbus plānots uzsākt 2016.gada trešajā ceturksnī. Atbilstoši Eiropas Komisijas 2011.gada 9.novembra lēmumam Nr.C(2011)7699 (turpmāk – EK lēmums) apstiprinātās valsts atbalsta programmas “Nr.SA.33324 (2011/N) – Nākamās paaudzes tīkli lauku teritorijās” darbības laiks ir no 2012. gada 1. janvāra līdz 2020. gada 31. decembrim. Pamatojoties uz iepriekš minēto, Koncepcijas 3.sadaļas 2.uzdevuma termiņš noteikts atbilstoši EK lēmumam līdz 2020.gada 31.decembrim.  Koncepcijas 3.sadaļas 4.uzdevumā “Informēt iedzīvotājus par nākamās paaudzes tīklu sniegtajām iespējām” paredzētajiem pasākumiem finansējums netika atbalstīts iekļaušanai 2016.gada jaunajās politikas iniciatīvās un nepieciešamo finansējumu informēšanai plānots pieprasīt jauno politikas iniciatīvu ietvaros 2018.gadā.  Projekts paredz Koncepcijas 3.sadaļas 4.uzdevuma pirmajam pasākumam izpildes termiņu noteikt līdz 2018.gada 10.februārim, otrajam pasākumam - līdz 2018.gada 1.septembrim, bet trešajam – līdz 2020.gada 31.decembrim. |
| 3. | Projekta izstrādē iesaistītās institūcijas | Satiksmes ministrija. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 213 431 | 142 287 |
| 2.1. valsts pamatbudžets | 0 | 0 | 0 | 213 431 | 142 287 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | -213 431 | -142 287 |
| 3.1. valsts pamatbudžets | 0 | 0 | 0 | -213 431 | -142 287 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | - 213 431 | -142 287 |
| 5.1. valsts pamatbudžets | 0 | 0 | - 213 431 | -142 287 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jautājums par valsts budžeta finansējumu iedzīvotāju informēšanas pasākumiem par nākamās paaudzes tīklu sniegtajām iespējām 2018.gadam 213 431 *euro,* 2019.gadam 142 287 *euro*, 2020.gadam 142 287 *euro* apmērā lemjams Ministru kabinetā attiecīgā gada valsts budžeta un vidējā termiņa budžeta ietvara sagatavošanas procesā kopā ar visu ministriju iesniegtajiem pieprasījumiem jaunām politikas iniciatīvām, ņemot vērā valsts budžeta finansiālās iespējas. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Jāizdara atbilstoši grozījumi Ministru kabineta 2012. gada 7. decembra rīkojumā Nr.589 „Par Nākamās paaudzes platjoslas elektronisko sakaru tīklu attīstības koncepciju 2013.-2020.gadam”.  Satiksmes ministrija ir sagatavojusi attiecīgu rīkojuma projektu, kas saskaņā ar Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 73.2.apakšpunktu nav jāizsludina Valsts sekretāru sanāksmē un ko virza apstiprināšanai vienlaikus ar šo projektu. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II , V un VI sadaļa – projekts šīs jomas neskar.

Satiksmes ministrs U. Augulis

Vīza:

Valsts sekretāra vietā –

Valsts sekretāra vietniece Dž. Innusa

05.07.2016.

1035

Linde 67028101

[daina.linde@sam.gov.lv](mailto:daina.linde@sam.gov.lv)